Document ID: 31992R3833

KOMISSION ASETUS (ETY) N:o 3833/92,
annettu 28 päivänä joulukuuta 1992,
Portugalin jalostusteollisuuden suojaamisen varmistamiseksi tarkoitettujen maksuosien purkamisen aikataulusta vilja- ja riisialalla ja niiden arvon vahvistamisesta vuodeksi 1993
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75 , sellaisena kuin se on viimeksi muutettuna asetuksella (ETY) N:o 1738/92 ,
ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76 , sellaisena kuin se on viimeksi muutettuna asetuksella (ETY) N:o 1806/89 ,
ottaa huomioon Portugalia koskevista viljojen ja riisin yhteisen markkinajärjestelyn siirtymäsäännöksistä 11 päivänä joulukuuta 1990 annetun neuvoston asetuksen (ETY) N:o
3653/90 , ja erityisesti sen 10 artiklan 1 kohdan,
sekä katsoo, että
asetuksessa (ETY) N:o 3653/90 säädetään Portugalissa yhteisön sisäiseen kauppaan sovellettavien jalostusteollisuuden suojaamisen varmistamiseksi tarkoitettujen maksuosien purkamisesta vilja- ja riisialalla 10 vuoden kuluessa 1 päivästä tammikuuta 1991; riisin osalta on kuitenkin aiheellista jatkaa liittymisasiakirjan 286 artiklan 3 kohdassa säädettyä purkumenettelyä,
purkamisessa tai lähentämisessä otetaan huomioon joko perussummat, joista on säädetty jalostettujen vilja- ja riisituotteiden tuonti- ja vientijärjestelmästä 29 päivänä lokakuuta 1975 annetussa neuvoston asetuksessa (ETY) N:o 2744/75 , sellaisena kuin se on viimeksi muutettuna asetuksella (ETY) N:o 1906/87 , tai liittymisasiakirjan liitteessä XXIV luetellut summat,
liittymisasiakirjan 287 artiklan mukaisesti liittymisen ensimmäisen vaiheen aikana Portugalissa sovellettavien kiinteiden maksuosien ja yhteisössä kolmansista maista tuotaviin tuotteisiin sovellettavan maksun laskemiseen käytettävien tekijöiden välinen ero pienennetään 1 päivänä tammikuuta 1993 49,9 prosenttiin entisestä; tämä uusi ero olisi otettava huomioon Portugalissa sovellettavissa kiinteissä maksuosissa,
lisäksi kiinteistä maksuosista muodostuu maksu, joka on osa tuontimaksua; yhteisössä sovellettavaa tuontimaksua sovelletaan myös Portugalissa 1 päivästä tammikuuta 1991; liittymisasiakirjan 287 artiklan säännösten noudattamiseksi olisi vahvistettava Portugalissa ja yhteisössä sovellettavien kiinteiden maksuosien välinen jäljelle jäävä ero, joka lisätään Portugalissa kolmansista maista tapahtuvaan tuontiin sovellettavaan tuontimaksuun,
Afrikan, Karibian ja Tyynenmeren valtioista (AKT) tai merentakaisista maista tai alueista (MTMA) peräisin oleviin maataloustuotteisiin ja niistä jalostettuihin tiettyihin tavaroihin sovellettavasta järjestelmästä 5 päivänä maaliskuuta 1990 annettua neuvoston asetusta (ETY)
N:o 715/90 , sellaisena kuin se on viimeksi muutettuna asetuksella (ETY) N:o 523/91 , sekä CN-koodeihin 1006 10, 1006 20 ja 1006 30 kuuluvasta Basmati-lajikkeen pitkäjyväisen aromaattisen riisin tuonnista 16 päivänä joulukuuta 1986 annettua neuvoston asetusta (ETY)
N:o 3877/86 , sellaisena kuin se on viimeksi muutettuna asetuksella (ETY) N:o 3130/91
, sovelletaan kuitenkin mainituissa asetuksissa tarkoitettujen tuotteiden tuontiin Portugaliin,
olisi säädettävä täydellinen taulukko jalostusteollisuuden suojelemiseen tarkoitetuista tekijöistä,
tämä asetus johtaa Portugalin jalostusteollisuuden suojaamisen varmistamiseksi vilja- ja riisialalla tarkoitettujen maksuosien vahvistamisesta vuodeksi 1992 18 päivänä joulukuuta 1991 annetun komission asetuksen (ETY) N:o 3778/91 kumoamiseen, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Liittymisasiakirjan 273 artiklassa tarkoitettujen jalostusteollisuuden suojelemiseen suunnattujen, yhteisön sisäisessä kaupassa sovellettavien kiinteiden maksuosien purkaminen toteutetaan:
- viljatuotteilta 10:ssä yhtäläisessä vaiheessa, jotka käsittävät 10 prosenttia tai tarvittaessa enemmän, jotta Portugalin ja muiden jäsenvaltioiden välisessä kaupassa sovellettavat suojelutoimenpiteet eivät ole laajempia kuin Portugalin ja kolmansien maiden välisen kaupan suojelutoimenpiteet,
- riisituotteilta liittymisasiakirjan 286 artiklan 3 kohdan mukaisesti.
2 artikla
1 Asetuksiin (ETY) N:o 2727/75 ja 1418/76 kuuluvista muista jäsenvaltioista peräisin olevista tuotteista peritään Portugaliin tuotaessa jalostusteollisuuden suojaamisen varmistamiseksi tarkoitettu maksuosa, jonka summa vahvistetaan tämän asetuksen liitteen sarakkeessa 3.
2 Liittymisasiakirjan liitteessä XXIV tarkoitetuista kolmansista maista peräisin oleviin tuotteisiin Portugaliin tuotaessa sovellettavaan maksuun lisätään tämän asetuksen liitteen sarakkeessa 4 oleva summa, sanotun kuitenkaan rajoittamatta asetuksen (ETY) N:o 715/90 12 ja 14 artiklan ja asetuksen (ETY) N:o 3877/86 soveltamista.
3 Liitteessä vahvistettuja summia sovelletaan 1 päivästä tammikuuta 31 päivään joulukuuta 1993.
3 artikla
Kumotaan asetus (ETY) N:o 3778/91.
4 artikla
Tämä asetus tulee voimaan 1 päivänä tammikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä joulukuuta 1992.

Labels: 1
17
18